Kæru íbúar Suðurnesjabæjar . Við höfum ekki farið varhluta af veðurlægðunum sem ganga yfir landið í röðum þessar vikurnar . Talsverð snjókoma sem þessu fylgir gerir færð erfiða . Starfsmenn áhaldahúsanna hafa lagt nótt við dag við að halda götum opnum eftir fremsta megni . Auk þess hafa verktakar með fleiri vélar aðstoðað okkur við að bregðast við þeim ofsa sem gengið hefur yfir . Byrjað er að ryðja helstu umferðargötur bæjarfélagsins ásamt aðkomu að skólum og leikskólum . Þar á eftir er farið í húsagötur og minni umferðargötur . Einnig eru göngustígar hreinsaðir eins fljótt og mögulegt er . Öll snjómoksturstæki áhaldahúsanna hafa verið að störfum nánast allan sólarhringinn síðustu sólarhringa með miklu álagi á starfsmenn . Íbúar og ökumenn eru vinsamlegast beðnir um að fara varlega í kringum tækin sem eru að störfum svo ekki sé talað um að sýna starfsmönnum tækjanna tillitssemi . Vonandi gengur þetta allt vel og veðrið fari að lagast hér hjá okkur . Skipulags - og umhverfissvið Suðurnesjabæjar